V prípade, ak máte problém s emailovým klientom, napr. klient sa nedokáže pripojiť na servery Exohosting alebo nefunguje prijímanie alebo odosielanie emailov, príčin môže byť viacero a závisia od mnohých faktorov (vrátane neuhradených služieb).
Nasledujúci návod je rozdelený na viac sekcií, v závislosti od toho, ako sa problém prejavuje.
Môj klient sa nevie pripojiť na servery Exohosting
Prihláste sa do svojej schránky cez Webmail a otestujte prijímanie a odosielanie emailov. Ak všetko funguje, schránka je v poriadku a problém je vo vašom zariadení. Najprv vyskúšajte reštartovať všetky zariadenia. Ukončite prácu s klientom a reštartujte router . Môže sa stať, že váš poskytovateľ internetového pripojenia zmenil IP adresu alebo iné nastavenia, v tomto prípade často býva reštart routera potrebný a vie vyriešiť problémy s konektivitou. Ďalej odporúčame reštartovať aj počítač . Po reštarte všetkých zariadení sa väčšina problémov obyčajne vyrieši.
Ak ani reštart nepomohol, odporúčame skontrolovať, či máte v klientovi zadané správne heslo do emailovej schránky a nastavené správne servery a porty . Nesprávne nastavenia sú ďalšou častou príčinou prečo sa klient nedokáže pripojiť na naše servery. Zároveň odporúčame, aby ste si preverili, či nepoužívate zastaralú verziu emailového klienta, čo môže byť ďalšia príčina jeho nefunkčnosti.
Ak sú servery a porty správne nastavené, odporúčame dočasne vypnúť antivír a firewall, ktorých aktualizácie občas spôsobujú hore spomenuté problémy.
Ak ani v tomto prípade sa problém nevyriešil a používate napr. Outlook , odporúčame otestovať iný klient, napr. Thunderbird , s ktorým naši zákazníci majú všeobecne dobré skúsenosti.
Môj klient sa pripojí na servery, ale neprijíma ani neodosiela emaily
V tomto prípade odporúčame postupovať ako v prvom prípade, ale navyše je potrebné dôkladnejšie skontrolovať funkčnosť emailovej schránky. Prihláste sa na Webmail danej emailovej schránky, s ktorou máte problém (ak máte problém s viacerými, tak nemusí byť problém v konkrétnej schránke) a skontrolujte, či na Webmaile viete prijímať a odosielať emaily. Ďalej odporúčame podľa návodu Bezpečnostná kontrola emailovej schránky si overiť, či v schránke nemáte zvláštne údaje v nastaveniach Identity alebo Pravidiel , ktoré spôsobujú problémy s doručovaním resp. preposielaním emailov. Ak nájdete problémy v Identite alebo Pravidlách , tak podľa návodu uverejnenom vyššie si ihneď zmeňte heslo k emailovej schránke a odstráňte problémy s Identitou a Pravidlami .
Ďalší problém môže byť, že máte zapnutú Špeciálnu ochranu SMTP servera , v ktorom máte zaradené krajiny ako Slovensko alebo Česko a včera ste prišli napr. do Nemecka, tak je potrebné si do zoznamu povolených krajín pridať Nemecko a potom odosielanie začne fungovať. Tento problém sa však týka len odosielania emailov, nie prijímania.